กองทุน Emerging Market มีลักษณะอย่างไร
กองทุน Emerging Market มักจะมีความผันผวนจากราคาหุ้นขึ้นลงได้มาก มีประสิทธิภาพน้อยกว่า Developed Market แต่มีการเติบโตทางเศรษฐกิจที่น่าสนใจ และมีนักลงทุนสถาบันเข้าลงทุนเพิ่มขึ้นเรื่อย ๆ มีปริมาณเงินหมุนเวียนเยอะขึ้น โดยที่สภาพคล่องยังรองรับได้ และค่าเงินเป็นที่ยอมรับในการแลกเปลี่ยนรองลงมาจากตลาด Developed Market ซึ่งประเทศในกลุ่มนี้ เช่น จีน อินเดีย รัสเซีย ไต้หวัน ไทย เป็นต้น (อ้างอิงตาม MSCI Emerging Markets Index, MSCI BRIC Index, MSCI Emerging Markets Latin America Index และ MSCI Emerging Markets Eastern Europe Index ณ สิ้นเดือนกรกฎาคม 2564)

- Emerging Market ประกอบด้วยประเทศจีน 34.62% ไต้หวัน 14.55% เกาหลีใต้ 13.42% อินเดีย 10.72% บราซิล 5.27% และประเทศอื่น ๆ ที่เหลืออีก 21.41% จะเห็นว่าจีนมีสัดส่วนประมาณ 1 ใน 3 และ Sector หลัก ๆ ได้แก่ IT 21.19% Financials 18.4% และ Consumer discretionary 16.26%

- BRIC ย่อมาจาก Brazil, Russia, India, China ประกอบด้วยจีน 63.96% อินเดีย 19.81% บราซิล 9.74% และรัสเซีย 6.5% จะเห็นว่าจีนมีสัดส่วนประมาณเกือบ 2 ใน 3 และ Sector หลัก ๆ ได้แก่ Consumer Discretionary 23.79% Financials 17.57% และ Communication Services 12.81%

- LATAM หรือ กลุ่ม Latin America ประกอบด้วยประเทศบราซิล 65.15% เม็กซิโก 23.62% ชิลี 5.45% เปรู 2.19% โคลัมเบีย 1.85% และประเทศอื่น ๆ 1.74% ซึ่งบราซิลมีสัดส่วนประมาณเกือบ 2 ใน 3 และ Sector หลัก ๆ ได้แก่ Materials 24.91% Financials 23.07% และ Consumer staples 14.89%

- Emerging Markets Eastern Europe ประกอบด้วยประเทศรัสเซีย 76.15% โปแลนด์ 16.28% ฮังการี 5.2% และสาธารณรัฐเช็ค 2.37% ซึ่งรัสเซียมีสัดส่วนประมาณ 3 ใน 4 และ Sector หลักๆ ได้แก่ Energy 37.53% Financials 26.67% และ Materials 16.43%
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน